एक भव्य मंदिर का निर्माण हो रहा था। स्वामी विवेकानंद चिन्तक मनोवृत्ति होने की वजह से हर कार्य के प्रत्येक घटना की समीक्षा गहराई से करते थे। जैसे ही उस मंदिर के लिए चल रहे निर्माण कार्य पर उनकी दृष्टि पड़ी, उन्होंने उसके प्रांगण में प्रवेश किया। देखा कि सैकड़ों मजदूर, कारीगर, मिस्त्री, बढ़ई वहाँ काम कर रहे हैं। सामान्य व्यक्ति के लिए यह घटना उतनी महत्वपूर्ण नहीं थी। प्रतिदिन संसार में अनेकों महलों की नींव पड़ती हैं, असंख्य तैयार होते हैं, हजारों लाखों का श्रम उनमें लगता रहता है। स्वामी विवेकानंद को एक घटना विशेष जान पड़ी। कारीगरों, मजदूरों के कार्यों में विशेष अंतर दिखाई पड़ा। कोई बोझिल मन से काम कर रहे थे, तो किसी का मनोयोग देखते ही बनता था, किसी की भाव भंगिमा स्वयं परिचय दे रही थी, जैसे संतोष, आनंद का कोई स्रोत फूट पड़ा हो।